O ne a bona mokwalo wa seatla wa Sesiria mo kamotshaneng e e lefifi. A re “o ne o onetse, o le leswe e bile ditsebe tsa one di ngaparagane ka gonne di ne di sa phetlhiwe” ka makgolokgolo a dingwaga. E ne e le mokwalo wa seatla wa Palimpsest, * o mokwalo wa one wa ntlha o neng wa phimolwa le ditsebe tsa one di neng tsa kwalwa gape ka mokwalo wa Sesiria go kwalwa ka baitshepi ba basadi. Le fa go ntse jalo, Agnes o ne a lemoga mokwalo mongwe o o neng o le ka fa tlase mmogo le mafoko “a Mathaio,” “a Mareko” kgotsa “a Luke” a a neng a le fa godimo. O ne a tshwere mo e batlang e le mokwalo o o feletseng wa bogologolo wa Sesiria wa Diefangele tse nnè! Jaanong bakanoki ba dumela gore mokwalo ono wa bogologolo o kwadilwe mo bowelong jwa lekgolo la bonè la dingwaga.